Xavi: Nanining harakati “qizil”ga loyiq emas edi

Ispaniya terma jamoasi hamda “Barselona” klubi a’zosi Xavi “Manchester Yunayted” – “Real” jamoalari o‘rtasidagi Yevropa Chempionlar Ligasi nimchorak final javob uchrashuvida hakam tomonidan ko‘rsatilgan qizil kartochka xususida o ‘z fikrini bildirib o‘tdi.

“Nani to‘pga kelayotgan edi va mening o‘ylashimcha qizil kartochka yo‘q edi. Qizil kartochka o‘yinni butunlay o‘zgartirib yubordi. Menimcha, bundan qo‘polroq vaziyat bo‘lganda ko‘rsatsa bo‘lar edi. Yevropaning kuchli klublari o‘rtasidagi o‘yinda maydondan chetlatish juda ko‘p narsani o‘zgartirib yuboradi. Shunday holatlarda men har doim futbolchining maqsadiga e’tibor berish tarafdoriman. Nani to‘pga qarab chiqayotgan edi, himoyachiga emas” deydi Xavi Mundo Deportivo nashriga bergan intervyusida.
Shuningdek, Xavi ushbu vaziyatning bundan ikki yil avval yarim finaldagi Pepega ko‘rsatilgan qizil kartochka bilan o‘xshashligi haqidagi savolga ham javob berdi.
“Men Nanining vaziyati bilan o‘sha vaziyat bir xil deb o‘ylamayman. Chunki, Pepe o‘shanda qo‘pollik ishlatish uchun tashlangan edi. Pepe oyoq tashlaguncha Alveshni ko‘rib bo‘lgandi. Nani esa boshqacha holatda edi. U to‘pni ko‘rdi va uni nazorat qilish uchun oyoq ko‘tardi. U o‘ynayotgan edi, himolanayotgani yo‘q edi. Nani raqibga atayin oyoq ko‘tarmadi. Menimcha ikkala vaziyat turlicha”.